Trump stuur afvaardiging na Cyril se inhuldiging | Maroela Media
Voorbereiding word gedoen vir die luisterryke inhuldigingseremonie wat op 25 Mei by Loftus Versfeld sal plaasvind. (Foto: Stad Tshwane)
Die VSA se pres. Donald Trump het Donderdag aangekondig hy sal ŉ “presidensiële afvaardiging” stuur om die inhuldiging van pres. Cyril Ramaphosa op 25 Mei in Pretoria by te woon.
Ramaphosa sal vir nog ŉ termyn as president ingehuldig word nadat die ANC pas die afgelope nasionale verkiesing gewen het.
Die Withuis het in ŉ verklaring gesê Kimberly Reeds, president en voorsitter van die direksie van die Uitvoer-Invoer Bank van die Verenigde State, sal die afvaardiging lei.
Ander lede van die afvaardiging sluit in Bonnie Glick, adjunk-administrateur van die Amerikaanse agentskap vir internasionale ontwikkeling; Andrew Olmem, adjunk-assistent vir die president vir ekonomiese beleid en adjunk-direkteur van die nasionale ekonomiese raad; Jessica Lapenn, Chargé d’Affaires ad interim van die VSA se ambassade in Pretoria; en Cyril Sartor, spesiale assistent vir die president en senior direkteur vir Afrika-sake: Nasionale Veiligheidsraad.
Die begroting vir die inhuldigingseremonie, wat die keer by Loftus Versfeld sal plaasvind, is R120 miljoen. In antwoord op kritiek oor dié stewige prysetiket, het Nkosazana Dlamini-Zuma, minister in die presidensie, gesê die inhuldiging kos meer as R100 miljoen minder as toe Jacob Zuma vir sy tweede termyn as president ingesweer is. Dié seremonie het ŉ allemintige R240 miljoen gekos.
“Gaste sluit in verteenwoordigers van voormalige vryheidsbewegings, susterslande, die Afrika‑unie, die Verenigde Nasies, lede van die diplomatieke korps en vooraanstaande persone en voormalige presidente van die Republiek,” het Dlamini-Zuma gesê.
“Ons het die uitnodigings aan staatshoofde beperk in ooreenstemming met ons kostebeperkingsmaatreëls.”
Talle strate gesluit
Sr.supt. Isaac Mahamba, woordvoerder van die Tshwane Metropolisie, sê verskeie strate om Loftus Versfeld sal op 25 Mei vir verkeer gesluit wees weens die inhuldigingseremonie. “Meer as 200 busse van al die provinsies in Suid-Afrika sal in Pretoria aankom uit verskillende rigtings en dit sal die strate om en na die stadion raak,” het Mahamba gesê.
Talle paaie sal vanaf Vrydag 24 Mei om 15:00 tot Saterdag 25 Mei om 22:00 gesluit wees. Inwoners van die strate wat gesluit sal wees, kan vanaf vandag tot Woensdag permitte afhaal om in die tyd toegang tot hul woongebiede te verkry.
Toegangspermitte sal slegs uitgereik word aan inwoners wat in die strate woon wat deur die padsluitings geraak word. Inwoners moet ID’s en ŉ bewys van adres toon wanneer permitte afgehaal word.
Klik hier vir ŉ volledige lys van strate wat geraak sal word, asook meer besonderhede oor hoe om toegangspermitte te bekom.
En asb, as julle daar klaar is, kom maak asb die gate in die paaie van Witbank ook reg! Ons betaal ten minste daarvoor!
Mense julle mors julle tyd. die ANC sal eerder miljoen op dit mors as om arme suid afrikaners te help. Hulle het mos nou klaar gewen V…. die res wat wel vir hulle gestem het almal word gebruik vir hul oorwining en die mense te dom om dit te besef!!!!!!!!!!
En dit liewe mense, is waarom ons sake mense al hoe minder belastings wil betaal!! Mors, mors en nogmaals mors!!! Hulle heg geen waarde aan ons swaarverdiende geld nie!!
wen sal ons nie wen nie – hoe meer ons het hoe meer wil ons mors net oor ons mag want ons kan!!!!!
Willie. Hoe lekker lag ek nou!!